Henning Hagerup

Henning Hagerup (1959–2025) var en norsk forfatter, oversetter og litteraturkritiker. Henning Hagerup i NRK Forfatter For sin virksomhet som litteraturkritiker mottok han Kritikerprisen som årets kritiker i 1994 og Dalgards kritikarpris i 2003. Han var sønn av forfatteren Helge Hagerup, og samboer med forfatteren Elin Brodin.

Henning Hagerup hørte til i litteraturtidsskriftet Vagants redaksjon, fra 1990 – 1997 og fra 2016 til sin død. Hans kollega, Audun Lindholm, omtalte ham som «urvaganten». Hagerup har, gjennom oversettelser, debatter, redaksjonelt arbeid og egne tekster, fremhevet og tilgjengeliggjort litteratur for den søkende leser. Han kunne oversette fra syv språk og gjendiktet for eksempel Charles Baudelaire, William Blake, Catullus (med Johann Grip) og Walter Benjamin (med Bjørn Aagenæs). 

Fra 1988 til 2016 oversatte Henning Hagerup flere hundre historier med tegneseriefiguren Donald Duck til norsk. I 1993 skapte han sammen med broren Espen Hagerup (født 1962) uttrykket «knask eller knep» som oversettelse av det amerikanske «trick or treat» i Carl Barks’ historie om halloween, et fenomen som da var lite utbredt i Norge.Egmonts «Donald Duck & Co.» på Facebook 20. oktober 2025

Han sovnet stille inn, 19. oktober 2025 i Fredrikstad.

 Bibliografi 
 Som forfatter 
 1998: Vinternotater (essays), Tiden forlag
 1999: Skjelett og hjerte: en bok om Tor Ulven (biografi) – sammen med Torunn Borge
 2001: De dødes språk (roman) – sammen med Elin Brodin
 2002: Husets nummer (roman) – sammen med Elin Brodin
 2008: Banemann (roman) – sammen med Elin Brodin
 2015: Metafysisk skrapjern (essays)

 Som redaktør 
 Stein Mehren: Utvalgte dikt – redaktør: Henning Hagerup
 Tor Ulven: Essays – redaktører: Henning Hagerup og Morten Moi
 Handke-debatten – dokumentasjon, videreføring, analyse. Antologi – redaktører: Henning Hagerup og Kaja Schjerven Mollerin 

 Priser og utmerkelser 
 1994: Årets kritiker – kåret av Norsk kritikerlag
 1999: Bastianprisen for barne- og ungdomslitteratur for oversettelsen av Vikram Seth: Dyriske fabler fra her og der
 2000: Riksmålsforbundets barne- og ungdomsbokpris for oversettelse av Per Nilssons Piken jeg elsker heter Milena, sammen med Elin Brodin
 2003: Olav Dalgards kritikerpris

 Litteratur om Henning Hagerup 


 Referanser 

Kategori:Norske litteraturhistorikere og litteraturkritikere
Kategori:Norske romanforfattere
Kategori:Norske essayister
kategori:Hagerup